Medicul infecționist Adrian Marinescu: Nu trebuie să ne temem de reacțiile adverse la vaccinul anti Covid.
Vaccinul anti-COVID poate avea reacții adverse ușoare. Reacțiile sunt stări febrile, dureri la locul injectării sau alergii. Medicii te sfătuiesc să nu îți faci griji de reacțiile adverse.
La câteva zile după începerea campaniei de vaccinare, știm care sunt posibilele reacții adverse ale vaccinului: stări febrile, dureri la locul injectării sau reacții alergice.Medicul infecționist Adrian Marinescu spune că nimeni nu ar trebui să se teamă de ele.Adrian Marinescu, medic infecționist: "Cu siguranţă că nu. Ne confirmă faptul că avem un număr foarte mic de reacţii adverse. Un calcul simplu, un procent de 0,25. Şi în plus sunt reacţii adverse de intensitate redusă: ori la locul de injectare, ori într-o simptomatologie care se rezolvă în timp scurt. Prin comparație alte vaccinuri care sunt în momentul acesta pe piață au mai multe reacții adverse. Și nu numai vaccin, și dacă vorbim de medicamentele folosite uzual. Sigur că va fi o perioadă când vom monitoriza. Orice medicament și orice vaccin are o perioadă de monitorizare." a spus acesta.